અમદાવાદ: અસહિષ્ણુતાના મુદ્દે સર્જાયેલા વિવાદમાં સપડાયેલા ફિલ્મ અભિનેતા શાહરુખ ખાનની ફિલ્મ ‘દિલવાલે’નો શહેરના મોટા ભાગના મલ્ટિપ્લેક્સોમાં વિરોધ થઇ રહ્યો છે. ફિલ્મનો બહિષ્કાર કરવા માટે ગઇ કાલે શહેરમાં અનેક જગ્યાએ પોસ્ટર્સ લાગ્યાં હતાં ત્યારે આજે ફિલ્મ રિલીઝ થતાં સવારે કેટલાંક થિયેટરો બહાર લોકોએ બેનર્સ દર્શાવી ફિલ્મનો વિરોધ કર્યો હતો. બીજી તરફ વિરોધનાે સૂર દેખાતાં શહેરના મોટાભાગના મલ્ટિપ્લેક્સની બહાર સ્થાનિક પોલીસનો બંદોબસ્ત ગોઠવી દેવામાં આવ્યો છે, જેથી કોઇ અનિચ્છનીય બનાવ ન બને.